Document ID: /roh_data/filtered/Billingualer_Corpus_interleaved-de-rm.jsonl.gz/1157

This is a text translated from German to Rumantsch Grischun.
Kommission für Wirtschaft, Abgaben und Staatspolitik befürwortet Erlass eines kantonalen Gesetzes über die Gemeinde- und Kirchensteuern

Die Regierung wird dem Grossen Rat in der Augustsession eine Vorlage zum Erlass eines kantonalen Gesetzes über die Gemeinde- und Kirchensteuern unterbreiten. Die ständige Kommission für Wirtschaft, Abgaben und Staatspolitik des Grossen Rates hat die entsprechende Botschaft der Regierung an ihrer Sitzung zuhanden des Grossen Rates vorberaten. An der Sitzung anwesend war auch Regierungsrätin Eveline Widmer-Schlumpf.

Nach der alten Kantonsverfassung verfügten die Kreise, die Gemeinden sowie die Landeskirchen und ihre Kirchgemeinden über eine Steuerhoheit. Mit der neuen Kantonsverfassung wurde den Kreisen die Steuerhoheit entzogen. Übergangsrechtlich können die Kreise noch bis Ende 2008 Steuern erheben.

Die geltende Kantonsverfassung enthält keine direkt anwendbare Regelung, gestützt auf welche die Gemeinden und die Kirchen eine Steuerhoheit beanspruchen können. Die Steuerhoheit der politischen Gemeinden sowie der Landeskirchen und deren Kirchgemeinden muss deshalb in einem Gesetz geregelt werden. Mit dem neuen Gesetz sollen in erster Linie die erforderlichen gesetzlichen Grundlagen für die Erhebung der verschiedenen Steuern von Gemeinden und Kirchen geschaffen werden.

Wie die Regierung in ihrer Botschaft ausführt, besteht das Ziel des Gesetzes darin, eine optimale steuerrechtliche Lösung sowohl für die Gemeinden wie auch für die Steuerpflichtigen zu finden, ohne die Gemeindeautonomie im Vergleich zum heutigen Status quo unnötig einzuschränken. Auf Seiten der Gemeinden soll die Rechtsanwendung vereinfacht werden, indem eine kantonal einheitliche Praxis angestrebt wird. Auf Seiten der Steuerpflichtigen soll die Transparenz und damit die Rechtssicherheit gesteigert werden.

Die Botschaft der Regierung war in der Kommission weitestgehend unbestritten. Der einzige Minderheitsantrag betrifft die Fraktionssteuer. Die Regierung sieht hier vor, dass zur Erleichterung von Gemeindezusammenschlüssen die Gemeinde den Fraktionen, die als Gebietskörperschaften ausgestaltet sind, für die Dauer von zehn Jahren die Erhebung von Einkommens- und Vermögenssteuern delegieren kann. Bestehende Fraktionen mit Gebietskörperschaft, die eine Einkommens- und Vermögenssteuer erheben, sollen dies ebenfalls für die Dauer von zehn Jahren weiterhin tun können. Diesem Vorschlag schliesst sich die Kommissionsmehrheit an. Der Minderheitsantrag fordert demgegenüber, dass von einer zeitlichen Beschränkung abgesehen werden soll, weil dadurch heute gut funktionierende Fraktionsmodelle in Zukunft unnötig in ihren Kompetenzen eingeschränkt würden.

Im Übrigen folgte die Kommission vollumfänglich den Anträgen der Regierung und verabschiedete die Botschaft zuhanden des Grossen Rates.

Auskunftsperson:

Kommissionspräsident Ernst Nigg, Tel. 081 307 36 36

Gremium: Kommission für Wirtschaft, Abgaben und Staatspolitik

Quelle: dt Kommission für Wirtschaft, Abgaben und Staatspolitik

Data: 12.07.2006

La cumissiun per economia, taxas e politica da stadi approvescha il relasch d'ina lescha chantunala davart las taglias communalas e davart las taglias da baselgia

La regenza vegn a suttametter al cussegl grond en la sessiun d'avust in sboz per relaschar ina lescha chantunala davart las taglias communalas e davart las taglias da baselgia. La cumissiun permanenta per economia, taxas e politica da stadi dal cussegl grond ha tractà preliminarmain la missiva correspundenta da la regenza en sia sesida per mauns dal cussegl grond. Er la cussegliera guvernativa Eveline Widmer-Schlumpf è stada preschenta a quella sesida.

Tenor la constituziun chantunala veglia disponivan ils circuls, las vischnancas sco er las baselgias chantunalas e lur cumins-baselgia d'ina suveranitad fiscala. Cun la nova constituziun chantunala èn ils circuls vegnids privads da lur suveranitad fiscala. Tenor il dretg transitoric pon ils circuls anc incassar taglias fin la fin 2008.

La constituziun chantunala vertenta na cuntegna betg ina regulaziun che po vegnir applitgada directamain e che permetta a las vischnancas ed a las baselgias da far valair ina suveranitad fiscala. La suveranitad fiscala da las vischnancas politicas sco er da las baselgias chantunalas e da lur cumins-baselgia sto perquai vegnir reglada en ina lescha. Tras la nova lescha duai en emprima lingia vegnir stgaffida la basa legala necessaria per che las vischnancas e las baselgias possian incassar las differentas taglias.

Sco quai che la regenza declera en sia missiva, è la finamira da la lescha quella da chattar ina soluziun dal dretg fiscal ch'è optimala tant per las vischnancas sco er per las pajataglias e per ils pajataglias senza restrenscher l'autonomia communala en cumparegliaziun cun il status d'ozendi. Da la vart da las vischnancas duai l'applicaziun dal dretg vegnir simplifitgada cun prender en mira ina pratica chantunala unitara. Da la vart da la pajataglias e dals pajataglias duai la transparenza vegnir augmentada ed uschia er la segirezza giuridica.

La missiva da la regenza n'era per gronda part betg contestada en la cumissiun. La suletta proposta da minoritad pertutga la taglia fracziunala.La regenza prevesa qua che la vischnanca possia delegar l'incassament da las taglias sin las entradas e sin la facultad a las fracziuns ch'èn structuradas sco corporaziuns territorialas per levgiar fusiuns da vischnancas, e quai per ina durada da 10 onns. Fracziuns existentas ch'èn structuradas sco corporaziuns territorialas e che incasseschan ina taglia sin las entradas e sin la facultad duain medemamain pudair cuntinuar cun quai per 10 onns. Questa proposta vegn sustegnida da la maioritad da la cumissiun. La proposta da minoritad pretenda percunter ch'i duai vegnir desistì d'ina limitaziun da temp, perquai che models da fracziun che funcziunan bain ozendi vegnian restrenschids qua tras en il futur nunnecessariamain en lur cumpetenzas.

Dal rest è la cumissiun suandada cumplainamain las propostas da la regenza ed ha la finala deliberà la missiva per mauns dal cussegl grond.

Persuna che dat infurmaziuns:

president da la cumissiun Ernst Nigg, tel. 081 307 36 36

Gremi: cumissiun per economia, taxas e politica da stadi

Funtauna: rg cumissiun per economia, taxas e politica da stadi

Data: 12.07.2006